राशिद को अनफिट अगसर स्टेनिकजाई की जगह विश्व कप क्वालीफायर टूर्नामेंट के लिए अफगानिस्तान टीम की कप्तान नियुक्त किया गया। स्टेनिकजाई का अपेंडिक्स का ऑपरेशन हुआ और वे 10 दिनों तक मैदान से दूर रहेंगे। इस दौरान राशिद टीम की कमान संभालेंगे। दो अभ्यास मैचों के बाद 4 मार्च को इस विश्व कप क्वालीफायर में अफगानिस्तान का स्कॉटलैंड से मुकाबला होगा, उस दिन राशिद की उम्र 19 वर्ष 165 दिन होगी। अभी तक अंतरराष्ट्रीय क्रिकेट में सबसे युवा कप्तान होने का श्रेय राजिन सालेह को हासिल है, जिन्होंने 20 वर्ष 297 दिन की उम्र में बांग्लादेश का नेतृत्व किया था।